ষষ্ঠ দিনে মতুয়াদের আমরণ অনশন, আরও তিনজন হাসপাতালে

দেবাশিস মন্ডল,ঠাকুরনগর, উত্তর ২৪ পরগনা- SIR ইস্যুতে আমরণ অনশনে (Hunger Strike) মতুয়ারা (Matua)। উত্তর ২৪ পরগনা জেলার ঠাকুরনগর ঠাকুর বাড়িতে মতুয়াদের অনশন ষষ্ঠ দিনে পড়ল। মমতাবালা ঠাকুরের (Mamata Bala Thakur) নেতৃত্বে ঠাকুরনগরে এই আমরণ অনশনে বসেছেন মতুয়ারা।

এই ঠাকুরনগরে মতবাদের অনশন নতুন করে আরও তিনজনকে হাসপাতালে ভর্তি করতে হল। ইতিমধ্যে চারজনকে হাসপাতালে ভর্তি করতে হয়েছে, গতকাল একজন ভর্তি হয়েছিল আজ নতুন করে আরও তিনজনকে ভর্তি করতে হয়েছে। বাকি সবাই অনশন মঞ্চে রয়েছেন।

মতুয়া মহাসঙ্গের সংজ্ঞাধিপতি রাজ্যসভার সাংসদ মমতা বালা ঠাকুর আজ অনশন মঞ্চে এসেছেন। চারজন হাসপাতালে ভর্তি। ১৭ জন অনশন করছেন তবে এদের মধ্যে অনেকেই অসুস্থ রয়েছে। মমতাবালা ঠাকুরের নেতৃত্বে গত ৫ নভেম্বর থেকে শুরু হয়েছে মতুয়াদের আমরণ অনশন। বাইরে থাকার জন্য তিনি ভার্চুয়ালি অনশনে যোগ দেন। আজ তিনি অনশন মঞ্চে আসেন।

আরও পড়ুন- আজ ফের উত্তরবঙ্গ সফরে মুখ্যমন্ত্রী, উত্তরকন্যায় প্রশাসনিক বৈঠক

মতুয়া সম্প্রদায় ‘নিঃশর্ত নাগরিকত্ব’ দাবি করে এসআইআর প্রক্রিয়ার বিরুদ্ধে প্রতিবাদ জানাচ্ছে তারা। তাদের অভিযোগ, এই এসআইআর-এর জন্য হিন্দু শংসাপত্র পেতে সমস্যা তৈরি করেছে।

এদিকে SIR-এর বিরোধিতায় মতুয়াদের জন্য ঠাকুরনগরে অনশনে বসেছেন দাদা। সেই চিন্তায় হার্ট অ্যাটাকে মৃত্যু হল ভাইয়ের। মৃত প্রফুল্ল মণ্ডল নদিয়ার বাসিন্দা ছিলেন। রবিবার অনশনকারী দাদা নিতাই মণ্ডলকে বনগাঁ হাসপাতালে ভর্তি করতে হয়। বুকে ব্যথা-সহ তাঁর ডিহাইড্রেশনের চিকিৎসা চলছে বলেই হাসপাতাল সূত্রে জানা গিয়েছে। তার মধ্যে হার্ট অ্যাটাকে চলে গেলেন ভাই। শোকস্তব্ধ পরিবার।

সঙ্ঘাধিপতি তথা তৃণমূলের রাজ্যসভার সাংসদ মমতাবালা ঠাকুর জানিয়েছেন, “এসআইআরের মানুষের এইভাবে মৃত্যু হচ্ছে, মতুয়ারা অনশন করছেন, তাতেও কোনও ভ্রুক্ষেপ নেই নির্বাচন কমিশনের। শান্তনু ঠাকু আর কেন্দ্রীয় সরকার চাইছে মতুয়া সম্প্রদায় ধবংস হয়ে যাক, সেটাই কার্যকর করতে এই এসআইআর করছে কমিশন।

দেখুন আরও খবর-